
KUTSE PAKKUMUSE ESITAMISEKS

Globalestonian.com veebilehe üleviimine Drupal 10 platvormilt Drupal 11 platvormile
Tellija:
Integratsiooni Sihtasutus

1. Üldinfo
Integratsiooni Sihtasutus kutsub esitama pakkumust veebilehe Globalestonian.com (globalestonian.com ) tehniliseks üleviimiseks Drupal 10 platvormilt Drupal 11 platvormile.
Töö eesmärk on tagada veebilehe jätkusuutlik toimimine, turvalisus, tehniline ajakohasus ning valmisolek Drupal platvormi edasisteks uuendusteks.
Drupal 10 → Drupal 11 üleviimise käigus tuleb hinnata olemasoleva veebikeskkonna tehnilist seisukorda, tagada kasutusel olevate moodulite ja kohanduste ühilduvus Drupal 11-ga ning viia läbi vajalikud muudatused, testimine ja kasutuselevõtt. 
Sihtasutuse 2024–2029 strateegia üheks eesmärgiks on toetada Eestisse naasvaid inimesi ja nende sujuvat sisseelamist Eesti ühiskonda. Samuti soovime tagada, et välisriikides elavad eestlased oleksid tihedas kontaktis Eestiga. Portaali arendamine ja info jagamine üleilmsetele eestlastele toimub Üleilmse eestluse tegevuskava (2026–2029) alusel ja toimub Välisministeeriumi rahastusel.
2. Töö eesmärk ja maht
2.1 Taustainfo
Global Estonian on veebileht, mis pakub uudiseid, teavet ja tuge välismaal elavatele eestlastele ning kajastab üleilmsete eestlaste kogukondade tegevusi. Veebileht töötab Drupal 10 sisuhaldusplatvormil ning seda haldab alates 2019. aastast Integratsiooni Sihtasutus. 
Integratsiooni Sihtasutuse asutas Eesti Vabariik 2008. aastal. Asutajaõigusi teostab Kultuuriministeerium ning portaali arendustegevusi kaasrahastab Välisministeerium.
2.2 Töö eesmärk
Töö eesmärk on migreerida ja uuendada veebileht globalestonian.com Drupal 10 platvormilt Drupal 11 platvormile, kuna alates 2026. aasta lõpust ei paku Drupal 10 enam turvaparandusi, veaparandusi ega ametlikku tuge.
Lisaks versiooniuuendusele hõlmab töö ulatus ka täiendavaid tegevusi veebilehe turvalisuse, kasutajaliidese ja funktsionaalsuse parandamiseks.
Drupal 11-le üleviimine hõlmab veebilehe teema (kujunduse), sisu, moodulite, vaadete, seadistuste, kasutajate ning integratsioonide migreerimist, tagades olemasoleva funktsionaalsuse säilimise ning võimalusel selle edasiarendamise.
2.3. Tööde maht

2.3.1  Olemasoleva veebisaidi migreerimine Drupal 10-lt Drupal 11-le (sealhulgas - Drupal 10 olemasoleva disaini, mallide, funktsionaalsuse ja integratsioonide säilitamine, mis võib hõlmata sarnaste funktsioonidega alternatiivsete moodulite tuvastamist või uuendatud protsesside soovitamist)
2.3.2  Moodulite uuendamine ja kasutamata kohandatud moodulite eemaldamine
2.3.3  CSS/JS agregeerimine ja minimeerimine  
2.3.4  Turvapäiste lisamine
2.3.5 Serveri päise üldisemaks muutmine või täielik eemaldamine (serveri päis avaldab veebiserveri tarkvara ja platvormi)
2.3.6  Serveri ressursikasutuse analüüs ning vajadusel optimeerimistegevuste teostamine eesmärgiga vähendada ressursikasutust ja tagada veebilehe stabiilne toimimine. Serveri ressursside kasutus on käesoleva pakkumuskutse koostamise hetkel ligikaudu  84% - globalestonian.com asub Zone.ee jagatud serveris. 
2.3.7  Kontrollida, et veebisaidi optimeerimine ja jõudlus säiliks
2.3.8  Veebilehe lõplik testimine
Tööde teostamise periood: kokkuleppe algusest kuni 15.10.2026
Pakkuja esitab pakkumuses oma tööde ajakava ja peamised vaheetapid.
3. Pakkumuse esitamise nõuded 
· Pakkumus tuleb esitada hiljemalt 27.08.2026 kell 16.00 e-posti aadressile Elmira.Hozjaitsikova@integratsioon.ee 
· Integratsiooni Sihtasutus ei hüvita pakkumuse koostamise ega esitamisega seotud kulusid.
· Tähtajast hiljem saabunud pakkumusi ning pakkujaid, kellel esineb maksuvõlg, ei võeta menetlusse.

3.1 Pakkumus peab olema digiallkirjastatud ja see peab sisaldama:

Ettevõtte nimi ja kontaktandmed, projektijuhi andmed.
1. Detailne tegevuskava koos ajagraafikuga, esitatud vähemalt nädala täpsusega, mis kirjeldab tegevusi tellija eesmärgi saavutamiseks.
2. Viimase kolme aasta jooksul tehtud vähemalt kahe sarnase töö loetelu koos viidetega töödele (lingid, tellijad vms). Sarnaseks tööks loetakse Drupal 10 või Drupal 11 platvormil teostatud veebilehe arendust, migratsiooni, uuendamist või tehnilist seadistamist, mille kestus on olnud vähemalt 1,5 kuud ning mille maht ja keerukus on võrreldav käesolevas pakkumuskutses kirjeldatud töödega. 
NB: täitke pakkumiskutse lõpus olev Tabel 3.1.2
3. Hinnapakkumust, mis sisaldab maksumusi punktis 2.3 märgitud tööde lõikes ja maksumust kokku ilma käibemaksuta ja käibemaksuga, kui pakkuja on käibemaksu kohustuslane. 
NB: täitke pakkumiskutse lõpus olev Tabel 3.1.3      
4. Kinnitust, et pakkuja on aru saanud Tellija eesmärgist ning ta on võimeline pakkumuskutses kirjeldatud töö teostama kvaliteetselt ja tähtajaks ehk hiljemalt kuupäevaks 15.10.2026.
4. Lisainfo ja küsimused 
Pakkujad võivad esitada küsimusi kuni 21.08.2026 kell 15.00 aadressil: tarmo.saks@integratsioon.ee 
Laekunud küsimused koos vastustega avaldatakse ühe tööpäeva jooksul Integratsiooni Sihtasutuse kodulehel pakkumuskutse juures.
Pakkumuste hindamise tulemustest teavitatakse pakkumuste esitajaid hiljemalt 04.09.2026.
5. Pakkumuste hindamine
Hindamisele lähevad pakkumused, mis on esitatud korrektselt vastates p 3 olevatele nõuetele. Sihtasutus jätab endale õiguse vajadusel teha järelpärimisi.
Sobivaimaks tunnistatakse pakkumus, mis vastab kõige paremini seatud tingimustele ja saab hindamiskriteeriumide alusel kõrgeima punktisumma.
Edukaks tunnistatakse pakkumus, mis saab hindamiskriteeriumide alusel suurima punktisumma. Maksuvõlgnevusega ettevõtet edukaks ei tunnistata.
Hindamiskriteeriumid:
1. Eelnev kogemus sarnaste töödega viimase 3 aasta jooksul –skaalal 0–50 punkti, arvestatakse Drupal 10 ja Drupal 11 kogemust ja sarnaste projektide elluviimist). 

2. Pakkumuse maksumus – 50 punkti.

5.1 Pakkumuste hindamise kriteeriumid
1. Eelnev kogemus sarnaste töödega viimase 3 aasta jooksul – 50 punkti
Hinnatakse pakkuja kogemust Drupal 10 ja Drupal 11 platvormil teostatud sarnaste töödega, sh veebilehe migratsioonide, uuenduste, moodulite seadistamise, funktsionaalsuse säilitamise, turvalisuse ja jõudluse parandamise ning võrreldava mahu ja keerukusega projektide elluviimise kogemust.
	Punktid
	Hindamise alus

	0 punkti
	Pakkuja ei ole esitanud tõendeid sarnaste tööde kohta viimase 3 aasta jooksul või esitatud tööd ei vasta nõuetele.

	20 punkti
	Pakkuja on viimase 3 aasta jooksul teostanud vähemalt kaks Drupal-põhist projekti, kuid nende maht või keerukus on väiksem kui käesolevas pakkumuskutses kirjeldatud töö puhul.


	35 punkti
	Pakkuja on viimase 3 aasta jooksul teostanud vähemalt kaks Drupal 10/11 - põhist projekti, mis sisaldavad veebilehe arendust, migratsiooni või tehnilist uuendamist.

	50 punkti
	Pakkuja on teostanud vähemalt kaks Drupal 10/11  - põhist projekti, mis on võrreldava mahu ja keerukusega käesoleva tööga ning sisaldavad võimalusel Drupal versiooniuuendust/migratsiooni, moodulite seadistamist, integratsioone, turvalisuse ja jõudluse parandamist.


2. Pakkumuse maksumus – 50 punkti
Hinnatakse pakkumuse kogumaksumust ilma käibemaksuta.
Odavaim nõuetele vastav pakkumus saab maksimaalse arvu punkte (50 punkti). Teiste pakkumuste punktid arvutatakse järgmise valemi alusel:
Punktid = (madalaim pakkumuse hind / hinnatava pakkumuse hind) × 50
3. Punktide kogusumma arvutatakse järgmise tabeli alusel:
	Kriteerium
	Maksimaalne võimalik punktisumma

	Eelnev kogemus sarnaste töödega
	50

	Pakkumuse maksumus
	50

	Kokku
	100



6. Tööde lõpetamine, tulemuse kinnitamine ja kontaktisik
Kõik tööd peavad olema lõpetatud ja üle antud hiljemalt 15.10.2026.
Töö loetakse vastu võetuks pärast Drupal 11 keskkonna edukat kasutuselevõttu, funktsionaalset testimist ning tellija kirjalikku kinnitust. Töö lõppedes esitab pakkuja ka lühikese üleandmisdokumendi, milles on kirjeldatud tehtud muudatused, uuendatud moodulid ja võimalikud teadaolevad piirangud.

Tööde eest tasutakse esitatud e-arve alusel 10 tööpäeva jooksul pärast tööde lõpetamist ja tulemuse kinnitamist Integratsiooni Sihtasutuse kontaktisiku poolt.
Tellija kontaktisik: Tarmo Saks
Integratsiooni Sihtasutus
E-post: tarmo.saks@integratsioon.ee 

Tabel 3.1.2
Viimase kolme aasta jooksul tehtud sarnaste tööde loetelu (vajadusel lisage ridu)
	Nr
	Projekti / töö nimetus
	Tellija (organisatsioon)
	Töö teostamise periood
	Projekti kestus
	Kasutatud tehnoloogia / platvorm
	Teostatud tööde lühikirjeldus
	Viide tööle (link) või kontaktisik

	1
	




	
	
	
	Drupal 10 / Drupal 11
	
	

	2
	




	
	
	
	Drupal 10 / Drupal 11
	
	


 

Tabel 3.1.3
Hinnapakkumise esitamise tabel
	Nr
	Töö kirjeldus
	Töötundide arv
	Maksumus km-ta (euro)
	Maksumus km-ga (euro)

	1
	Olemasoleva veebisaidi migreerimine Drupal 10-lt Drupal 11-le (Drupal 10 olemasoleva disaini, mallide, funktsionaalsuse ja integratsioonide säilitamine, sh vajadusel alternatiivsete moodulite tuvastamine või uuendatud protsesside soovitamine)
	
	
	

	2
	Moodulite uuendused  / kasutamata kohandatud moodulite eemaldamine
	
	
	

	3
	CSS/JS agregeerimine ja minimeerimine
	
	
	

	4
	Turvapealkirjade lisamine (Strict-Transport-Security, Content-Security-Policy, Referrer-Policy, Permissions-Policy)
	
	
	

	5
	Serveri päise üldisemaks muutmine või täielik eemaldamine (serveri päis avaldab veebiserveri tarkvara ja platvormi)
	
	
	

	6
	Serveri ressursside analüüs ning vajadusel optimeerimistegevuste teostamine eesmärgiga vähendada ressursikasutust ja tagada veebilehe stabiilne toimimine.
	
	
	

	7
	Veebilehe optimeerimise ja jõudluse säilimise kontrollimine
	
	
	

	8
	Veebilehe lõplik testimine
	
	
	

	KOKKU
	
	…….tundi
	…….eurot
	……….eurot


Märkused:
· Hinnapakkumine sisaldab kõiki tabelis toodud töid. 
· Lisatööd, mida pakkumuse koostamise ajal ei ole võimalik ette näha, teostatakse tellija eelneval heakskiidul kokkulepitud hinna alusel, kuid mitte rohkem kui 500 euro ulatuses. 
· Kui pakkuja ei ole käibemaksukohustuslane, esitatakse hind ilma käibemaksuta.

